תפוצה: הסנאי חי בטבע בערבות עשב, סוואנות ואזורים צחיחים ברחבי אפריקה המזרחית במדינות: ג'יבוטי, אריתריאה, קניה, אתיופיה, סומליה, סודאן, טנזניה ואוגנדה.
טורפים: הטורפים העיקריים שלהם הם עופות דורסים שונים. טורפים נוספים הם נחשים גדולים, תנים, נמיות, חתוליים שונים וצבועים. פרט אחד עומד על השמירה ומסתכל למקרה שיופיע טורף וברגע שהוא מגלה הוא משמיע קריאת אזעקה שמבריחה את שאר הסנאים למחילה.
תת-מינים:
סנאי כף קרקעי
סנאי כף קרקעי (שם מדעי: "Xerus inauris") הוא מין מכרסם מהסוג סנאי קרקע, החי במחילות ולא על העצים כמו שאר הסנאים. הוא נפוץ רק בדרומה של אפריקה.
לסנאים אלה שיער קצר בצבע קינמון כשהפנים, הבטן וצידי הגוף לבנים. העיניים גדולות ומסביבם פסים לבנים. בצידי הגוף עובר פס לבן ארוך. אורכם הממוצע 424-426 מ"מ ומשקלם 423-649 גרם. הזכרים גדולים מהנקבות ב־8-12% ואורך הנקבות 435-446 מ"מ ומשקלם 444-600 גרם.
סנאים אלה חיים במחילות שבהם לעיתים עד 19 פרטים, זכרים ונקבות. המחילות עשויות להיתפס גם על ידי סוריקטות או נמיות צהובות והם יבריחו את הסנאים.
מזון: מזונם של הסנאים כולל זרעים שונים, עלים קטנים, פרחים, פירות וחרקים. הסנאים עומדים ברגליים פשוקות ואוחזים בידיהם הקדמיות במזון, כשהם צמודות אחת לשנייה.
תפוצה: הסנאי חי בטבע בערבות עשב, סוואנות ואזורים צחיחים בדרום אפריקה, נמיביה ובוצואנה.
טורפים: הטורפים העיקריים שלהם הם עופות דורסים שונים. טורפים נוספים הם נחשים גדולים, תנים, נמיות, חתוליים שונים וצבועים. פרט אחד עומד על השמירה ומסתכל למקרה שיופיע טורף וברגע שהוא מגלה הוא משמיע קריאת אזעקה שמבריחה את שאר הסנאים למחילה. מול טורפים קטנים יותר כמו נחשים, הסנאים יתקיפו ביחד את הפולש עד שיברח.
דרבן עב-זנב אפריקני
דרבן עב-זנב אפריקני (שם מדעי: Atherurus africanus) הוא מין של דרבן קטן ממדים החי באפריקה שמדרום לסהרה. הוא שייך לסוג דרבן עב-זנב ובו נכלל עוד מין - דרבן עב-זנב אסייני שכשמו חי במזרח אסיה.
דרבן זה חי באפריקה מחופי גינאה במערב עד לקניה במזרח. הוא קטן יחסית לקרוביו למשפחה ושוקל עד 3 ק"ג כשאורכו 40–50 ס"מ. הוא מזכיר מאוד חולדה קוצנית בעלת זנב מוארך ושעיר. הקוצים חדים ויכולים להתקשח אך אינם בולטים ואורכם אינו עולה על כמה סנטימטרים.
הדרבנים חיים בחבורות קטנות של עד 8 פרטים ביערות הרריים, ביום חיים במחילות שחלקם נחפרו על ידי חיות אחרות ויוצאים בלילה. הם אוכלי צמחים בלבד וניזונים בעיקר מעשבים שונים.
הדרבנים מותקפים על ידי אריות, נמרים, ברדלסים, צבועים, תנים ונחשים גדולים וכן עופות דורסים. הם יכולים להקשיח את שערותיהם ולגרום להם לקרקש ולהבהיל את הטורף מהרעש. אם זה לא מרתיע אותו הם יתקעו בו את הקוצים הדוקרניים שלהם ויגרמו אולי לפצע מייסר.
הם נאכלים גם על ידי אנשים החיים באזורי תפוצתם ובשרם נחשב למשובח. הציד אינו משפיע על גודל אוכלוסייתם.
דרבן הכף
דוֹרבָּן הכף (שם מדעי: Hystrix africaeaustralis) הוא מין של מכרסם מהסוג דורבן ואחד מהמינים הגדולים ביותר במשפחה. לא מוכרים תת-מינים שלו.
תיאור.
אורך הדורבנים האלה שהם הגדולים ביותר במשפחה מגיע ל-68–81 ס"מ ומשקלם ל-10–24 ק"ג. המשקל המקסימלי שנמדד הוא 30 ק"ג ולא נרשמה הבחנה בין זכרים ונקבות.
אלו מכרסמים מגושמים, הנעים באיטיות ויש להם גפיים קצרות אבל זנב ארוך וקוצים בולטים באורך של עד 5 ס"מ וביניהם קוצים נוקשים באורך 3 ס"מ. הקוצים מכסים את רוב הגוף עד קצה הגב, למעט האזורים התחתונים ובנוסף עליהם ישנם שערות סיביות ארוכות. הקוצים שחורים לבנים ושאר הגוף קצת יותר כהה.
העיניים והאוזניים של הדורבן קצרות והאף מכוסה בשערות קצרות. בכפות הרגליים ישנן 5 אצבעות בעלות טפרים ארוכים ולנקבות 2 זוגות פטמות.
תפוצה ואקולוגיה.
הדורבן חי ברחבי אפריקה המרכזית ודרומית מדרום קניה, אוגנדה וקונגו בצפון עד לדרום אפריקה ואזור הכף (ומכאן שמם). הם חיים מגובה פני הים עד 2,200 מ' במגוון אזורי חיות מיערות וסוואנות מיוערות ועד למדבריות. הם אינם נפוצים ליד מקווי מים כמו ביצות ונהרות.
הדורבנים חיים בזוגות במושבות טריטוריאליות גדולות ומבלים את ימיהם במחילות שנחפרו על ידיהם או על ידי חיות אחרות כמו השנבוב, ויוצאים מהמחילות שלהם בלילה לאכול. הם צמחוניים וניזונים מעשבים, שורשים, פקעות, פירות, ירקות ופרחים. דווח שהם ניזונים גם על נבלות לעיתים. הם גורמים לבעיות לכפרים שונים כיוון שהם אוכלים את רוב הצמחים והורסים את העצים, עקב החפירה והכרסום. עם זאת הם שומרים על סוואנות עשבוניות שלא יהפכו לסוואנות מיוערות.
הם עצמם מותקפים לעיתים רחוקות. הדורבנים מסתמרים ומקרקשים בקוציהם כדי להרתיע את הטורפים. אם זה לא מרתיע הם ידחפו את הקוצים לאיבר רגיש כמו החוטם או הכפה, של הטורף. מספר אריות מצליחים לעקוף את ההגנה הזאת כשהם בלהקה גדולה מספיק, אבל הניסיון מסוכן מאוד. בנסיבות טבעיות הדורבן יכול להגיע לגיל 10 או 20 שנים בשבי.
הדורבנים מתרבים לאורך כל השנה אבל ההמלטות נעשות בעיקר בחודשים מרץ-אפריל בסופה הנקבה ממליטה דורבן (ולעיתים שניים או שלושה) צעיר ששוקל 300–440 גרם.
דרבן מצויץ
דוֹרבָּן מצויץ (שם מדעי: "Hystrix cristata") הוא מין של מכרסם מהסוג דורבן החי בצפונה של אפריקה ודרומה יותר אך גם באיטליה ובאי סיציליה.
מאפיינים.
הדורבן המצויץ הוא דורבן גדול שאורכו 61–83 ס"מ ומשקלו 13–27 ק"ג, השני בגודלו אחרי דורבן הכף. הוא בעל קוצים שחורים-לבנים ושערות לבנות לאורך הגוף. הקוצים מזדקרים מהגב כלפי מעלה עד לעורף, ומכאן השם מצויץ. גם זנבו ארוך אבל אינו בולט. הראש קטן והעיניים והאוזניים אינם בולטות. כמו לרוב המכרסמים השיניים הקדמיות מתפתחות ביעילות, מה שעוזר לדורבן לכרסם כמעט כל דבר כולל גזעי עצים.
הדורבן חי במגוון אזורים מסוואנות עד מדבריות ואזורים הרריים. הדורבן הוא יצור החי בבדידות או עם בן זוג אחד ויוצא מהמאורה בלילה לאכול. הם צמחוניים וניזונים מעשבים, שורשים ופקעות. עם זאת מדי פעם הם יגוונו בנבלות, חרקים ואף חולייתנים קטנים. יש להם מעיים מגודלים העוזרים להם לעכל חומרים קשיחים.
לדורבנים יש מעט מאוד טורפים בטבע הכוללים אריות, נמרים או צבועים. כשטורף מתקרב הדורבן מקשיח את הקוצים וגורם להם לקרקש ביחד, מה שעשוי להבהיל את הטורף. אם זה לא עוזר הדורבן תוקע את הקוצים לתוך איבר רגיש כמו החוטם או הכפות והקוצים נתלשים. הפצע עשוי להזדהם ולגרום לפציעה קטלנית לעיתים. גם אנשים שהפתיעו דורבנים כבר מתו מהפציעות.
כמה להקות אריות באפריקה צדות דורבנים בתדירות גבוהה, כאשר כמה לביאות מטרידות את הדורבן ומסיחות את דעתו, בעוד אחרות נעות אליו מהכיוון הנגדי ונושכות את אפו. עם זאת זהו ציד מסוכן ולעיתים חלק מהלביאות נדקרות בכפותיהן או בפניהן.
FARAN (פארן) קוסמטיקה טבעית וסבונים
עונת 1971/1972 בליגה הלאומית
עונת 1971/1972 בליגה הלאומית הייתה העונה ה-16 של הליגה הלאומית כליגת הכדורגל הבכירה בישראל.
על ניצחון במשחק הוענקו שתי נקודות ונקודה בודדת הוענקה על תיקו. הקבוצות שעלו לליגה הלאומית לעונת 1971/1972 היו מכבי יפו והפועל באר שבע. הליגה נפתחה ב-27 בנובמבר 1971 ונמשכה עד ל-24 ביוני 1972. העונה הסדירה הסתיימה בזכייתה של מכבי תל אביב באליפות. המבקיע המצטיין של העונה היה יהודה שהרבני מהכח מכבי רמת גן שכבש 21 שערים.
בסיום העונה נשרו בני יהודה תל אביב והפועל חדרה לליגת המשנה. הקבוצות שעלו לליגה הלאומית לעונת 1972/1973 היו מכבי פתח תקווה והפועל מרמורק.
אוליבר טוויסט (סדרה, 1985)
אוליבר טוויסט (באנגלית: Oliver Twist) היא סדרת טלוויזיה של ה-BBC משנת 1985, עיבוד לרומן באותו שם מאת צ'ארלס דיקנס. במאי הסדרה הוא גארת' דייוויס ואת התסריט כתב אלכסנדר בארון. סדרה זו נאמנה למקור הספרותי יותר משאר העיבודים שנעשו לרומן.
נטלי אימברוליה
נטלי ג'יין אימברוליה (באנגלית: Natalie Jane Imbruglia; נולדה ב-4 בפברואר 1975) היא זמרת, דוגמנית ושחקנית אוסטרלית-בריטית. בתחילת שנות התשעים שיחקה באופרת הסבון האוסטרלית "שכנים שכנים". לאחר מכן פצחה בקריירה כזמרת, והצליחה במיוחד עם הלהיט "Torn" ("קרועה"), ואף הייתה מועמדת לשלושה פרסי גראמי בשנת 1999.
אלבומה "Left of the Middle" שיצא בשנת 1997 נמכר ב-7 מיליון עותקים ברחבי העולם, ואלבומיה האחרים נמכרו בכ-10 מיליון עותקים.
קורות חייה.
ילדותה ותחילת הקריירה.
אימברוליה נולדה בסידני שבאוסטרליה, בת שנייה מתוך ארבע בנות, לאב איטלקי-סיציליאני ולאם ממוצא בריטי. למדה בבית ספר קתולי. המשפחה גרה במספר ערים באוסטרליה ובשנת 1990 השתקעה בסידני, שם למדה אימברוליה מחול ובלט.
בגיל 15 החלה אימברוליה להופיע בפרסומות בטלוויזיה האוסטרלית, בין השאר לקוקה-קולה ולחטיפים שונים. בגיל 16 הוצע לה תפקיד באופרת הסבון "שכנים שכנים" והיא עזבה את בית הספר על מנת להתמקד בקריירת משחק. בגיל 19 עזבה את הסדרה ועברה ללונדון, שם הקליטה דמו בן ארבעה שירים, ביניהם "Torn". חברת תקליטי RCA התרשמה מהדמו, ובתוך זמן קצר חתמה אימברוליה חוזה עם ברטלסמן מיוזיק גרופ.
פריצת הדרך.
בשנת 1997 הוציאה אימברוליה את הלהיט "Torn", שיר שנכתב ב-1993 על ידי להקת האינדי רוק Ednaswap, וזכה למספר גרסאות כיסוי. השיר הפך ללהיט עולמי, והתקליטון נמכר במיליון עותקים בבריטניה ובכמות דומה בעולם, וזכה להשמעות רבות ברדיו.